**MОДЕЛ УГОВОРА**

**(понуђачи су дужни попунити параметре из понуде, сваку страну модела уговора потписати исти чиме потврђују да се слажу са његовом садржином)**

Основна школа“13.октобар“

Дел.број:

Датум:

ЋУПРИЈА

**У Г О В О Р**

**о набавци електричне енергије - редни број 0001/2021**

**закључена дана \_\_\_\_\_\_\_\_\_\_\_\_ године, између:**

1. **Основне школе “13.октобар“ у Ћуприји, ул.Алексе Шантића бб, ПИБ 101370769, матични број 07166834, коју заступа директор школе, Марко Ђурић(у даљем тексту Наручилац),**

**и**

1. **„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“, ул. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, место \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту Добављач) – (попуњава понуђач).**

**ОПШТЕ ОДРЕДБЕ:**

**Члан 1.**

Уговорне стране сагласно констатују:

Да је након спроведеног поступка јавне набавке, уговор о набавци добра - **електрична енергија**, додељен горе наведеном Добављачу**,** сходно одредби члана 146. Закона о јавним набавкама.Да је Наручилац након оцене понуде утврдио да је иста одговарајућа, и прихватљива, те да садржински у потпуности одговара захтевима Наручиоца, дефинисаним позивом за слање понуде;

Да следствено горе наведеном Наручилац није наишао на препреке у циљу приступа потписивању овог уговора са наведеним Добављачем;

Да уговорне одредбе ступају на снагу даном потписивања обе уговорне стране.

**ПРЕДМЕТ УГОВОРА:**

**Члан 2.**

Предмет уговора представља набавка електричне енергије за потребе ОШ“13.октобар“ у Ћуприји

Овим уговором се сагласно утврђују права, обавезе и одоворности у погледу продаје електричне енергије са потпуним снабдевањем, као и друга питања везана за реализацију овог уговора, као и услове под којима се Добављач обавезује да, у периоду од годину дана,испоручи, а Наручилац да преузме и плати добра која су предмет овог уговора, по јединичним ценама из усвојене понуде Добављача, која је код Наручиоца заведена под бројем \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_ 2021. године **(попуњава Наручилац),** а у свему према техничкој спецификацији која је саставни део ове конкурсне документације.

Понуда Добављача - изабраног понуђача из претходног става чини саставни део овог уговора.

Добављач не може ангажовати као подизвођача лице које није навео у

понуди и које није наведено у овом уговору, у супротном купац ће реализовати средство

обезбеђења и раскинути уговор, осим ако би раскидом уговора наручилац претрпео

знатну штету.

Добављач може ангажовати као подизвођача лице које није навео у понуди и које

није наведено у овом уговору, ако је на страни подизвођача након подношења понуде

настала трајнија неспособност плаћања, ако то лице испуњава све услове одређене

за подизвођача и уколико добије претходну сагласност наручиоца.

Понуда из става 1. овог члана, општи подаци о понуђачу,структура цене, изјава понуђача о

поштовању обавеза из важећих прописа о заштити на раду,запошљавању и условима

рада,заштити животне средине,о поштовању права интелектуалне својине трећих

лица,односно да је понуђач носилац права интелектуалне својине и технички услови из

конкурсне документације чине саставни део овог Уговора.

**КОЛИЧИНА И КВАЛИТЕТ ЕЛЕКТРИЧНЕ ЕНЕРГИЈЕ**

**Члана 3.**

Уговорне стране ће испоруку и продају, односно преузимање и плаћање електричне енергије извршити према следећем:

* Капацитет испоруке: на бази месече потрошње;
* Период испоруке: од 01.07.2021. године до 30.06.2022. године.
* Врста продаје: стална и гарантована;

Наручилац задржава право да у току 2021-2022.године у случају ребаланса буџета Општине и обезбеђивањем додатних средстава за финансирање продужи важење уговора са изабраним понуђачем до износа накнадно одобрених средстава за ту намену.

* Количина енергије: према стварно испорученој количини електричне енергије за обрачунски период на местима примопредаје током периода снабдевања,а највише до испуњења финансијске вредности уговора од 1.191,008,09 динара без ПДВ-а **.**
* Места примопредаје: сва (6) мерна места ОШ“13.октобар“ у Ћуприји прикључена на дистрибутивни систем у категорији широке потрошње и потрошње на ниском напону у складу са постојећим ознакама ЕД из табела техничког описа конкурсне документације, који чини саставни део овог уговора.

Добављач се обавезује да врста и ниво квалитета испоручене електричне енергије буде у складу са Правилима о раду преносног система и изменама и допунама Правила о раду преносног система („Службени гласник РС“, бр. 3/2012).

Добављач се обавезује да испоручи електричну енергију у складу са Правилима о раду тржишта електричне енергије, Правилима о раду преносног система, Правилима о раду дистрибутивног система и Уредбом о условима испоруке и снабдевања електричном енергијом(„Сл.гласникРС“бр.63/2013, 91/2018), односно у складу са свим важећим законским и подзаконским прописима који регулишу испоруку електричне енергије.

Добављач је дужан да након закључења Уговора, а пре отпочињања снабдевања закључи и Наручиоцу достави:

- Уговор о приступу систему са оператором система за конзумна подручја купца наведена у конкурсној документацији;

- Уговор којим преузима балансну одговорност за места примопредаје Наручиоца.

Копије уговора из претходног става, продавац је дужан доставити Наручиоцу пре почетка испоруке.

**ЦЕНА ЕЛЕКТРИЧНЕ ЕНЕРГИЈЕ**

**Члан 4.**

Наручилац се обавезује да плати Добављачу испоручена добра у свему у складу са усвојеном понудом Добављача која је код Наручиоца заведена под бројем: \_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_ године, и то: **(попуњава Наручилац),**

|  |  |  |  |  |
| --- | --- | --- | --- | --- |
| **Ред.**  **број** | **Назив** | **Јединица**  **мере** | **Јединична цена РСД/kwh без ПДВ-а** | **Јединична цена РСД/kwh са ПДВ-ом** |
| **1.** | Електрична енергија **(потрошња у високој тарифи)**, са урачунатим трошковима балансирања | kwh | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
| **2.** | Електрична енергија **(потрошња у ниској тарифи)**, са урачунатим трошковима балансирања | kwh | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |
| **3.** | Електрична енергија **(једнотарифна потрошња)**,са урачунатим трошковима балансирања | kwh | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ |

Укупна цена за процењену количину (134000 kWh) електричне енергије износи \_\_\_\_\_\_\_\_\_\_\_\_\_\_\_\_\_\_\_ динара (**попуњава понуђач**) без ПДВ-а.

Укупна цена за процењену количину (134 000 kWh) електричне енергије износи \_\_\_\_\_\_\_\_\_\_\_\_\_\_\_\_\_\_\_ динара **(попуњава понуђач)** са ПДВ-ом

Обрачун – фактурисање и наплата испоручене количне електричне енергије врши се по наведеној јединичној цени из става 1. овог члана, а према стварно испорученој количини електричне енергије за обрачунски период на местима примопредаје током периода снабдевања, а под условима утврђеним овим уговором, све до вредности од 1.191,008,09 динара без ПДВ-а.

Плаћање уговорене цене из става 1. Овог члана Наручилац ће извршити на рачун Добављача број\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ најкасније у року од 45 дана од испостављања фактуре/рачуна о потрешњи електричне енергије за обрачунски период.

Цена из става 1. овог члана је фиксна за уговорени период испоруке, осим ако дође до промена цена електричне енергије на домаћем тржишту.

У цену из става 1. овог члана су урачунати трошкови балансирања, а нису урачунати трошкови услуге приступа и коришћења преносног и дистрибутивог система, трошкови накнаде за подстицај повлашћених произвођача електричне енергије и порез на додату вредност који се обрачунавају и плаћају у складу са прописима Републике Србије на основу рачуна који испоставља Добављач.

Добављач се обавезује да трошкове услуге приступа и коришћења преносног и дистрибутивног система, односно трошкове накнаде за подстицај повлашћених произвођача електричне енергије фактурише у оквиру рачуна, сваког месеца, на основу обрачунских величина за места примопредаје купца, и то на следећи начин:

- За приступ систему за пренос електричне енергије – према важећој (у периоду обрачуна) Одлуци о утврђивању методологије за одређивање цене приступа систему за пренос електричне енергије, а која је објављена у Службеном гласнику Републике Србије;

- За приступ систему за дистрибуцију електричне енергије - према важећој (у периоду обрачуна) Одлуци о утврђивању методологије за одређивање цене приступа систему за дистрибуцију електричне енергије, на дистрибутивном подручју Привредног друштва за дистрибуцију електричне енергије из надлежности за конзумна подручја купца, а која је објављена у Службеном гласнику Републике Србије.

- За подстицај повлашћених произвођача електричне енергије - према важећој Уредби о мерама подстицаја за повлашћене произвођаче електричне енергије.

**МЕСТА ПРИМОПРЕДАЈЕ**

**Члан 5**.

Под местима примопредаје подразумевају се сва (6) мерна места ОШ“13.октобар“ у Ћуприји , прикључена на дистрибутивни систем у категорији широке потрошње и потрошње на ниском напону , у складу са постојећим ознакама ЕД и бројем бројила из табела техничког описа конкурсне документације, који чини саставни део овог уговора.

Добављач сноси све ризике, као и све припадајуће и зависне трошкове у вези са припремом програма, преносом и испоруком електричне енергије до места примопредаје, а Наручилац сноси све ризике и припадајуће трошкове у вези са припремом програма, преносом и испоруком електричне енергије од места примопредаје.

Под програмом из става 2 овог члана подразумевају се радње неопходне да би уговорна страна извршила своју обавезу у вези са продајом, односно преузимањем електричне енергије.

**ОБРАЧУН УТРОШЕНЕ ЕЛЕКТРИЧНЕ ЕНЕРГИЈЕ И НАЧИН ПЛАЋАЊА**

**Члан 6**.

Добављач ће првог дана у месецу који је радни дан за Наручиоца, на местима примопредаје (мерна места) извршити очитавање количине остварене потрошње електричне енергије за претходни месец, а о чему ће сачинити записник.

Записник о оствареној потрошњи Добављач је дужан доставити уз фактуру за плаћање.

У случају да уговорне стране нису сагласне око количне продате, односно преузете енергије, као валидан податак користиће се податак оператора система, и дати документ биће саставни део рачуна.

**Члан 7.**

Добављач рачун доставља поштом на адресу ОШ“13.октобар“ ул.Алексе Шантића бб.; 35230 Ћуприја и електронском поштом на е-маил школе:milicam\_zzz@hotmail.com, најкасније до 20. у текућем месецу за претходни месец.

Добављач у рачуноводственој исправи, која мора бити подобна за плаћање према прописима Републике Србије, посебно исказује цену продате електричне енергије са трошковима балансирања, трошкове приступа и коришћења преносног и дистрибутивног система (мрежарина), трошкове накнаде за подстицај повлашћених произвођача електричне енергије, односно порез на додату вредност.

Наручилац ће извршити плаћање на банкарски рачун Добављача, по писменим инструкцијама назначеним на самом рачуну, са позивом на број рачуна који се плаћа.

Сматраће се да је Наручилац измирио обавезу када Добављачу уплати на рачун укупан износ цене за преузету електричну енергију.

**Члан 8**.

Наручилац се обавезује да плаћање изврши најкасније у року од 45 дана , за претходни месец, а по пријему фактуре (рачуна) за испоручене количине електричне енергије коју испоставља Добављач на основу документа (записник) којим наручилац и добављач потврђују испоручене количине електричне енергије.

У случају да наручилац не плати рачун у уговореном року, дужан је да Добављачу за период доцње, плати и затезну камату у висини прописаној Законом о затезној камати („Службени гласник РС“, бр. 119/2012).

Трошкови опомене и други трошкови везани за обрачун затезне камате, падају на терет Добављача.

**РЕЗЕРВНО СНАБДЕВАЊЕ**

**Члан 9.**

Добављач је дужан да Наручиоцу обезбеди резервно снабдевање у складу са Законом о енергетици („Службени гласник РС“ бр. 145/2014,95/2018 и други закони).

**ЗАШТИТА ПОДАТАКА НАРУЧИОЦА – (КЛАУЗУЛА ПОВЕРЉИВОСТИ):**

**Члан 10.**

Добављач је дужан да чува и штити све податке и сазнања који му буду стављени на располагање или до којих дође приликом реализације овог уговора.

Наведени подаци и сазнања имају карактер пословне тајне, и Добављач, се у складу са тим, има односити према њима.

У случају прекорачења ове одредбе Добављач ће сносити сву штету у складу са законским одредбама.

**ПРОМЕНА ПОДАТАКА:**

**Члан 11**.

Добављач је дужан, без одлагања, а најкасније у року од 5 дана од дана настанка промене у било којем од података битних за наручиоца, о тој промени писмено обавести наручиоца и документује је на прописан начин.

**ВИША СИЛА:**

**Члан 12.**

Уговорне стране могу бити ослобођене од одговорности у одређеним случајевима који су наступили независно од воље странака.

Настале околности, независне од воље странака, који ни пажљива странка не би могла избећи, нити могла отклонити њихове последице, сматраће се као случајеви више силе који ослобађају од одговорности, ако су настали после закључења уговора, а спречавају његово потпуно или делимично извршење.

Под појмом више силе сматрају се спољни и ванредни догађаји који нису постојали у време потписивања уговора, који су настали мимо воље и моћи уговорних страна, чије наступање и дејство стране нису могле спречити мерама и средствима која се могу у конкретној ситуацији оправдано тражити и очекивати од стране која је погођена вишом силом. Страна погођена вишом силом треба одмах телеграмом, телефаксом или електронском поштом, да обавести другу страну о настанку, о врсти и евентуалном трајању више силе односно других околности које спречавају извршење уговорних обавеза.

**ПЕРИОД ВАЖЕЊА УГОВОРА**

**Члан 13**

Овај уговор се сматра закљученим обостраним потписивањем уговорних страна.

Уговор се закључује на период од годину дана, а ступа на снагу завршетком процедуре промене снабдевача (очитавањем стања на бројилу), почев од 1.07.2021. године до 30.06.2022.године.

Наручилац задржава право да у току 2021-2022.године у случају ребаланса буџета Општине и обезбеђивањем додатних средстава за финансирање продужи важење уговора са изабраним понуђачем до износа накнадно одобрених средстава за ту намену.

Протеком времена на који је уговор закључен, овај уговор престаје да важи, о чему ће Наручилац обавестити Добављача.

**ПРЕЛАЗНЕ И ЗАВРШНЕ ОДРЕДБЕ:**

**Члан 14.**

Све евентуалне спорове који настану из, или поводом овог уговора, уговорне стране решаваће споразумно.

Уколико спорови између Наручиоца и Добављача не буду решени споразумно, решаваће се пред надлежним судом у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

За све што није предвиђено овим Уговором примењиваће се одредбе Закона о облигационим односима.

**Члан 15.**

Овај уговор ступа на снагу даном потписивања од стране овлашћених лица уговорних страна.

Уговор се закључује за период од једне године, а ступа на снагу завршетком процедуре промене снабдевача (очитавањем стања на бројилу).

Наручилац и Добављач дужни су да након потписивања уговора, именују лица која ће бити овлашћена за размену информација и предузимања потребних активности за извршавање овог уговора.

**Члан 16.**

У случају једностраног раскида уговора због неиспуњења обавезе друге уговорне стране, уговорна страна која намерава да раскине уговор ће другој страни доставити у писаној форми обавештење о разлозима за раскид уговора и оставити накнадни примерени рок од 15 дана за испуњење обавеза.

Уколико друга страна не испуни обавезу ни у року из претходног става, уговор ће се сматрати раскинутим.

**Члан 17.**

Овај Уговор сачињен је у 4 (четири) истоветна примерка, од којих свака уговорна страна задржава по 2 (два) примерка.

**за ДОБАВЉАЧА:**  **за НАРУЧИОЦА:**

**\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_**

Maрко Ђурић, проф.